Ieslodzījuma vietu pārvaldes

iepirkuma

**"Rūpnieciskās un medicīniskās gāzes iegāde ieslodzījuma vietām"**

(iepirkuma identifikācijas numurs IeVP 2018/54)

Piedāvājumu vērtēšanas protokols Nr. 2018/54/3

Rīgā 2018. gada 19. jūlijs

Ar Ieslodzījuma vietu pārvaldes (turpmāk – Pārvalde) priekšnieka 2018. gada 2. janvāra rīkojumu Nr.1 "Par iepirkumu komisijas izveidošanu" (ar grozījumiem, kas izdarīti ar Pārvaldes priekšnieka 2018. gada 29. jūnija rīkojumu Nr. 128 "Par grozījuma izdarīšanu Ieslodzījuma vietu pārvaldes priekšnieka 2018. gada 2. janvāra rīkojumā Nr.1 "Par iepirkumu komisijas izveidošanu"") izveidotās Pārvaldes iepirkumu komisijas (turpmāk – Komisija) iepirkuma "Rūpnieciskās un medicīniskās gāzes iegāde ieslodzījuma vietām" (iepirkuma identifikācijas numurs IeVP 2018/54) (turpmāk – Iepirkums) sēdē plkst. 10:00, Stabu ielā 89, Rīgā, 314.kabinetā, piedalās:

**Iepirkumu komisijas priekšsēdētāja:** Pārvaldes priekšnieka vietniece pulkvežleitnante Tatjana Trocka

**Iepirkumu komisijas priekšsēdētāja vietniece:** Pārvaldes centrālā aparāta Grāmatvedības daļas informācijas uzskaites galvenā speciāliste kapteine Jūlija Baranova;

**Iepirkumu komisijas locekļi:**

Pārvaldes centrālā aparāta Apsardzes daļas vecākais inspektors kapteinis Igors Kafijatullovs;

Pārvaldes centrālā aparāta Uzraudzības daļas galvenais inspektors majors Madars Vekmanis;

Pārvaldes centrālā aparāta Tiesvedības galvenā juriste kapteine Olga Sparāne;

**Protokolē:**

Pārvaldes centrālā aparāta Iepirkumu un līgumu daļas galvenā speciāliste Inese Mazlazdiņa

**Iepirkuma priekšmets un īss tā apraksts:**

"Rūpnieciskās un medicīniskās gāzes iegāde ieslodzījuma vietām''

**Izvēles kritērijs:**

**Pirmās daļas vērtēšanas kritērijs:**

**7.1.** Piedāvājumu vērtēšana un salīdzināšana notiek saskaņā ar Iepirkuma nolikumā (turpmāk – Nolikums) 7.2. un 7.5.apakšpunktā noteiktajiem saimnieciski visizdevīgākā tehniskai specifikācijai atbilstošā piedāvājuma noteikšanas kritērijiem. Pretendents drīkst iesniegt tikai vienu piedāvājuma variantu par visu apjomu, par jebkuru vienu vai vairākām daļām.

**7.2.** Saimnieciski visizdevīgākā piedāvājuma izvēles kritēriji un to skaitliskās vērtības:

|  |  |  |
| --- | --- | --- |
| **Nr.**  **p.k.** | **Vērtēšanas kritēriji** | **Īpatsvars vērtēšanā (punktu skaits)** |
| 1. | Gāzes cena ar visiem nodokļiem (bez pievienotās vērtības nodokļa) un atlaidēm | **70 punkti** |
| 2. | Viena gāzes balona nomas cena dienā ar visiem nodokļiem (bez pievienotās vērtības nodokļa) un atlaidēm | **20 punkti** |
| 3. | Gāzes piegāde | **10 punkti** |
|  | **KOPĀ:** | **100 punkti** |

**7.3.** Piedāvājumu vērtē par katru Iepirkuma priekšmeta daļu atsevišķi pēc visiem Nolikumā norādītajiem kritērijiem. Punkti tiek aprēķināti atbilstoši šādam aprakstam un formulām:

**1.vērtēšanas kritērijs** – Gāzes cena ar visiem nodokļiem (bez pievienotās vērtības nodokļa) un atlaidēm. Cena tiek aprēķināta, summējot kopā visu attiecīgajā daļā iekļauto gāzes cenu.

Piedāvājums ar viszemāko cenu tiek vērtēts ar maksimāli iespējamo punktu skaitu – 70. Pārējo piedāvājumu cenu punkti tiek aprēķināti pēc formulas:

70 x (A / B) = C, kur:

70 – maksimāli iespējamais punktu skaits;

A – viszemākā piedāvājuma cena;

B – piedāvājuma cena, kurai aprēķina punktus;

C – attiecīgā piedāvājuma iegūtie punkti.

**2.vērtēšanas kritērijs** – Viena gāzes balona nomas cena dienā ar visiem nodokļiem (bez pievienotās vērtības nodokļa) un atlaidēm.

Piedāvājums ar viszemāko cenu tiek vērtēts ar maksimāli iespējamo punktu skaitu – 20. Pārējo piedāvājumu cenu punkti tiek aprēķināti pēc formulas:

20 x (Y / X) = Z, kur

20 – maksimāli iespējamais punktu skaits;

Y – viszemākā piedāvājuma cena (aprēķinam tiks izmantota formula 0.001+ pretendenta cena);

X – piedāvājuma cena, kurai aprēķina punktus (aprēķinam tiks izmantota formula 0.001+ pretendenta cena);

Z – attiecīgā piedāvājuma iegūtie punkti.

**3.vērtēšanas kritērijs –** Gāzes piegāde līdz ieslodzījuma vietai.

Piedāvājums ar viszemāko piegādes cenu tiek vērtēts ar maksimāli iespējamo punktu skaitu – 10. Pārējo piedāvājumu cenu punkti tiek aprēķināti pēc formulas:

10 x (R / S) = T, kur

10 – maksimāli iespējamais punktu skaits;

R – viszemākā piegādes cena;

S – piegādes cena piedāvājumā, kuram aprēķina punktus;

T – attiecīgā piedāvājumā iegūtie punkti.

**7.4.** Galīgo vērtējumu katram piedāvājumam nosaka kopējā vērtēšanas tabulā, saskaitot katra piedāvājuma iegūtos punktus visos kritērijos (C+Z+T). Maksimāli iespējamais punktu skaits – 100. Veicot aprēķinus, skaitļi tiek noapaļoti līdz simtdaļām.

**7.5.** Iepirkumu komisija par Iepirkuma uzvarētāju izvēlas pretendentu, kurš iesniedzis saimnieciski visizdevīgāko piedāvājumu par katru gāzes veidu katrā atsevišķā daļā. Par saimnieciski visizdevīgāko piedāvājumu komisija atzīst piedāvājumu, kurš ieguvis vislielāko punktu skaitu (C+Z+T).

**Otrās daļas vērtēšanas kritērijs:**

**7.6.** Par Pretendenta piedāvājuma izvēles kritēriju tiek noteikts piedāvājums, kas atbilst Nolikumā minētajām prasībām un Tehniskajai specifikācijai ar viszemāko preču norādīto vienību (kas ir noteikta Tehniskajā specifikācijā un Finanšu piedāvājuma veidlapā) kopējo nosacīto līgumcenu. Līgumcenā ir jāiekļauj visi nodokļi (izņemot pievienotās vērtības nodokli) un izdevumi, tajā skaitā preču piegādeslīdz ieslodzījuma vietām, izkraušanas un citas izmaksas.

**Sēdi vada:** Pārvaldes priekšnieka vietniece pulkvežleitnante Tatjana Trocka.

**Sēdes gaita:**

T. Trocka nosauc piedāvājumu iesniegušos pretendentus:

|  |  |  |  |
| --- | --- | --- | --- |
| Pretendenta  nosaukums un reģistrācijas Nr. | Pretendenta juridiskā  adrese | Pretendenta piedāvājuma saņemšanas datums un laiks | Piedāvājuma reģ.Nr. |
| SIA "AGA",  reģistrācijas Nr. 40003068518 | Katrīnas iela 5, Rīga, LV-1045, | 2018. gada 14. jūnijā, plkst.14:30 | 6841 |
| SIA "GASCHEMA", reģistrācijas Nr. 44603001515 | Dzelzavas iela 120A, Rīga, LV-1021 | 2018. gada 20.jūnijs, plkst.09:54 | 7050 |

M. Vekmanis informē par Nolikumā noteiktajām pretendenta kvalifikācijas prasībām un iesniedzamajiem dokumentiem:

|  |  |
| --- | --- |
| Nolikuma apakšpunkta Nr. | Nolikuma prasības |
| 4.1.1. | Ja pretendents iesniedz piedāvājumu par Nolikuma otru daļu "Medicīniskā skābekļa iegāde, piegāde un balonu noma Olaines cietumam (Latvijas Cietumu slimnīca)", tad nepieciešams iesniegt atbilstošas valsts institūcijas izdotas atļaujas kopiju; |
| 4.1.2. | Gāzes atbilstības sertifikātu kopijas; |
| 4.1.3. | Gāzes uzpildes staciju/apmaiņas punktu skaits Latvijā, saraksts ar to atrašanās vietu adresēm un attālumu no Latvijas ieslodzījumu vietām; |
| 4.1.4. | Apliecinājums, kas atbilst Nolikuma 3.pielikumā norādītajam; |
| 4.1.5. | Apliecinājums, ka saskaņā ar Ministru Kabineta 2011.gada 28.jūnija noteikumiem Nr.500 "Noteikumi par transportējamām spiedieniekārtām", tiks nodrošināta neatbilstošu balonu nomaiņu pret atbilstošiem; |
| 5.1. | Pretendentam jāiesniedz apliecinājums (gada bilances peļņas un zaudējumu aprēķini vai analogs dokuments no valsts, kurā pretendents ir reģistrēts) par tā vidējo gada apgrozījumu 3 (trīs) iepriekšējo finanšu gadu (2015., 2016. un 2017.gadu) un 2018.gada (līdz piedāvājuma iesniegšanas brīdim) laikā. Pretendenta vidējam gada apgrozījumam norādītajā laikā jābūt vismaz piedāvātās kopējās līgumcenas apmērā; |
| 5.2. | Pretendentam, kas attiecīgajā tirgū darbojas mazāk nekā divus kalendāros gadus, jāiesniedz Nolikuma 5.1.apakšpunktā minēto dokumentu tikai par periodu no darbības uzsākšanas brīža (bet vidējam gada apgrozījumam jābūt vismaz piedāvātās kopējās līgumcenas apmērā). |

M. Vekmanis ziņo par pretendentu iesniegto piedāvājumu atbilstību Nolikuma kvalifikācijas prasībām.

|  |  |  |
| --- | --- | --- |
| Nolikuma apakšpunkta Nr. | Pretendenta nosaukums | |
| SIA "AGA",  reģistrācijas Nr. 40003068518 | SIA "GASCHEMA", reģistrācijas Nr. 44603001515 |
| 4.1.1. | Iesniegts /atbilst | Iesniegts /atbilst |
| 4.1.2. | Iesniegts /atbilst | Iesniegts /atbilst |
| 4.1.3. | Iesniegts /atbilst | Iesniegts /atbilst |
| 4.1.4. | Iesniegts /atbilst | Iesniegts /atbilst |
| 4.1.5. | Iesniegts /atbilst | Iesniegts /atbilst |
| 5.1. | Iesniegts /atbilst | Iesniegts /atbilst |
| 5.2. | Nav nepieciešams | Nav nepieciešams |

M. Vekmanis informē, ka Pretendentu iesniegtie piedāvājumi atbilst Nolikuma kvalifikācijas prasībām.

Iepirkumu komisija uzsāk Pretendentu vērtēšanu atbilstoši Nolikuma 1.pielikuma "Tehniskā specifikācija" prasībām.

T. Trocka informē, ka atbilstoši Nolikuma 1.1. apakšpunktam Iepirkums tika izsludināts saskaņā ar Publisko iepirkumu likuma (turpmāk – Likums) 9.pantu. Publisko iepirkumu likuma 9.panta pirmā daļa noteic, ka, ja "publiska piegādes līguma vai publiska pakalpojuma līguma paredzamā līgumcena ir 10 000 *euro* vai lielāka, bet mazāka par 42 000 *euro*, pasūtītājs veic iepirkumu šajā pantā noteiktajā kārtībā".

Pamatojoties uz Likuma 20. panta pirmo daļu, kas noteic, ka "Tehniskās specifikācijas tiek ietvertas iepirkuma procedūras dokumentos un nosaka būvdarbiem, pakalpojumiem vai piegādēm izvirzītās prasības. Tehniskās specifikācijas nodrošina vienādas iespējas visiem pretendentiem un nerada nepamatotus ierobežojumus konkurencei iepirkumā.".

I.Kafijatullovs informē, ka atbilstoši Nolikuma 1.8.2.2. apakšpunktam pretendentiem bija jāiesniedz tehnisko piedāvājumu, kas tiek noformēts saskaņā ar Nolikuma 1.pielikuma "Tehniskā specifikācija" pamata.

Iepirkuma tehniskā specifikācija paredz, ka tiek iegādāti gāzes baloni ar sekojošiem parametriem:

**Pirmā daļa:** Rūpnieciskās gāzes iegāde, piegāde un balonu noma ieslodzījuma vietām:

* Acetilēns – 41L (tilpums), gāzes daudzums 6,9 kg, ¾ collas labā iekšējā vītne (DIN 477 Nr.9);
* Skābeklis – 50L/150 (tilpums/spiediens), gāzes daudzums 10.7m³, ¾ collas ārējā vītne (DIN 477 Nr.9);
* Propāns – 50L (tilpums), gāzes daudzums 21kg, W21,8x1/14 LH collas kreisā iekšējā vītne;
* Oglekļa dioksīds – 40L (tilpums), gāzes daudzums 30kg, ¾ collas ārējā vītne (DIN 477 Nr.9);
* Aizsarggāze metināšanai (Ar=82% + CO2=18%) – 50L (tilpums), gāzes daudzums 11,8 m3 – DIN477 Nr.9 (3/4).

**Otrā daļa:** Medicīniskā skābekļa iegāde, piegāde un balonu noma Olaines cietumam (Latvijas Cietumu slimnīcai):

* Medicīniskais skābeklis – 2L (tilpums), gāzes daudzums 10,7m3 un 2,5 L (tilpums), gāzes daudzums 0,43 m3 – DIN477 Nr.9 (3/4).

Iepazīstoties ar pretendentu iesniegtajiem tehniskajiem piedāvājumiem, secināms, ka pretendentu tehniskā specifikācija atšķiras no izsludinātā Iepirkuma "Tehniskās specifikācijas prasībām.".

|  |  |  |
| --- | --- | --- |
| Tehniskais piedāvājums | | |
| Nolikuma 1.pielikuma "Tehniskā specifikācija" prasības | SIA "AGA" iesniegtais tehniskais piedāvājums | SIA "GASCHEMA" iesniegtais tehniskais piedāvājums |
| Acetilēns – 41L (tilpums), gāzes daudzums 6,9 kg, ¾ collas labā iekšējā vītne (DIN 477 Nr.9); | Acetilēns – 41L (tilpums), gāzes daudzums 7,8 kg, R ¾ labā iekšējā vītne (DIN 477 Nr.12); | Acetilēns – 41L (tilpums), gāzes daudzums 8 kg, ¾ labā iekšējā vītne |

Likuma 9. panta trīspadsmitā daļa noteic, ka "Iepirkuma komisija par uzvarētāju iepirkumā atzīst pretendentu, kurš izraudzīts atbilstoši **iepirkuma nolikumā noteiktajām prasībām** un kritērijiem un nav izslēdzams no dalības iepirkumā saskaņā ar šā panta astoto daļu.".

Ņemot vērā iepriekš minēto un to, ka piedāvājums Iepirkumam neatbilst Nolikuma 1.pielikuma prasībām, Iepirkumu komisija nolemj pārtraukt Iepirkumu un ierosināt sarunu procedūru par Iepirkuma priekšmetu, nosūtot uzaicinājumu piedalīties sarunās Iepirkumā piedāvājumus iesniegušajiem pretendentiem.

**Iepirkumu komisijas lēmums:**

1. Pārtraukt Pārvaldes Iepirkumu.

2. Saskaņā ar Likuma 9. panta četrpadsmitās daļas nosacījumiem informēt pretendentu par Iepirkumu komisijas lēmuma 1.punktā norādīto 3 (triju) darbdienu laikā pēc Iepirkumu komisijas lēmuma pieņemšanas.

3. Ierosināt sarunu procedūru par Iepirkuma priekšmetu, nosūtot uzaicinājumu piedalīties sarunās Iepirkumā piedāvājuma iesniegušajam pretendentam.

Piedāvājumu vērtēšanas sēde tiek slēgta plkst.10:30.

Iepirkumu komisijas priekšsēdētāja: T. Trocka

Iepirkumu komisijas priekšsēdētāja vietniece: J. Baranova

Iepirkumu komisijas locekļi: M. Vekmanis

I. Kafijatullovs

O. Sparāne

Protokolētājs: I. Mazlazdiņa